
PATVIRTINTA
Kauno lopšelio-darželio ,,Čiauškutis “
direktoriaus 2026 m. kovo 20 d.
 	įsakymu Nr.V-40


KAUNO LOPŠELIO-DARŽELIO ,,ČIAUŠKUTIS “ DIREKTORIAUS PAVADUOTOJŲ KONKURSŲ ORGANIZAVIMO IR VYKDYMO TVARKOS APRAŠAS


I SKYRIUS
BENDROSIOS NUOSTATOS

1. Konkursų įstaigose, kurių savininkė yra savivaldybė, organizavimo ir vykdymo tvarkos aprašas (toliau – Aprašas) reglamentuoja konkursų organizavimą ir vykdymą  Kauno lopšelyje-darželyje ,,Čiauškutis“ (toliau – lopšelis-darželis), kai konkursą laimėję fiziniai asmenys priimami į pareigybių, dėl kurių rengiamas konkursas  įstaigoje,  nurodytas pareigybes. Aprašas parengtas vadovaujantis Lietuvos  Respublikos Vyriausybės 2017 m. birželio 21 d. nutarimu Nr. 496 „Konkursų valstybės ir savivaldybių įmonėse, iš valstybės, savivaldybių ir Valstybinio socialinio draudimo fondo biudžetų bei iš kitų valstybės įsteigtų fondų lėšų finansuojamose valstybės ir savivaldybių įstaigose ir viešosiose įstaigose, kurių savininkė yra valstybė ar savivaldybė, organizavimo ir vykdymo tvarkos“ bei  vadovaujantis Lietuvos Respublikos darbo kodekso 41 straipsnio 3 dalimi, dėl kurių pareigybių rengiamas konkursas.
2. Konkursas organizuojamas siekiant parinkti darbuotoją į šias pareigas lopšelyje-daržeyje:
2.1. direktoriaus  pavaduotojo ugdymui;
2.2. direktoriaus  pavaduotojo ūkio reikalams;
2.3. darbuotojo, dirbančio pagal darbo sutartis ir gaunantis darbo užmokestį iš Europos Sąjungos struktūrinės, kitos Europos Sąjungos finansinės paramos ir tarptautinės finansinės paramos lėšų (išskyrus techninės paramos lėšas).
3. Konkurso organizavimas ir vykdymas apima:
3.1. konkurso paskelbimą;
3.2. dokumentų, kuriuos būtina pateikti norint dalyvauti konkurse (toliau – dokumentai), pateikimą ir priėmimą;
3.3. pretendentų užimti pareigybę lopšelyje-darželyje, įstaigoje atrankos komisijos (toliau – komisija) sudarymą ir asmenų, pageidaujančių dalyvauti konkurse (toliau – pretendentai), atranką.




II SKYRIUS
KONKURSO PASKELBIMAS 

4. Sprendimą skelbti konkursą priima lopšelio-darželio direktorius, kai skelbiamas konkursas konkursinių pareigybių sąraše nustatytoms pareigybėms.
5. Konkursą skelbia ir pretendentų atrankos būdą – testą žodžiu (pokalbį) (toliau – testas žodžiu), testą raštu arba testą žodžiu ir raštu – nustato lopšelio-darželio  direktorius.
6. Konkursas skelbiamas lopšelio-darželio interneto svetainėje https://lopselisdarzelis.lt/ ir pateikiamas Kauno miesto savivaldybės skelbiamų darbo vietų portale. Konkurso dokumentai pateikiami per informacinę sistemą VATARAS ar VATIS prašymų teikimo modulį.
7. Konkurso skelbime nurodoma:
7.1. įstaigos pavadinimas, teisinė forma, buveinė ir kodas;
7.2. pareigybė (trumpai aprašomas darbo pobūdis), kuriai skelbiamas konkursas;
7.3. kvalifikaciniai reikalavimai pretendentams;
7.4. kokius dokumentus būtina pateikti;
7.5. informacija apie tai, kad pretendentų dokumentai priimami 14 kalendorinių dienų po konkurso paskelbimo arba iki nurodytos datos  per informacinę sistemą VATARAS ar VATIS arba nurodytose interneto svetainėse; kad, pateikiant pretendentų dokumentus kilus pagrįstų abejonių dėl pretendento atitikties konkurso skelbime nustatytiems kvalifikaciniams reikalavimams ir dėl pateiktų dokumentų patikslinimo ar papildymo, lopšelio-darželio direktoriaus sprendimu, terminas gali būti pratęstas 5 kalendorinėms dienoms, jeigu pretendentai yra papildomai paklausiami dėl papildomų duomenų pateikimo;
7.6. pretendentų atrankos būdas;
7.7. informacija apie tai, kur galima gauti išsamią informaciją apie skelbiamą konkursą.

III SKYRIUS
DOKUMENTŲ PATEIKIMAS IR PRIĖMIMAS

8. Pretendentas privalo pateikti:
8.1. prašymą leisti dalyvauti konkurse;
8.2. asmens tapatybę patvirtinantį dokumentą, išsilavinimą patvirtinančius dokumentus, kitus dokumentus, patvirtinančius pretendento atitiktį kvalifikaciniams reikalavimams; 
8.3. gyvenimo aprašymą – nurodyti vardą, pavardę, gimimo datą, gyvenamosios vietos adresą, telefono numerį, elektroninio pašto adresą, išsilavinimą, darbo patirtį, savo privalumų sąrašą (nurodyti dalykines savybes). Jeigu pareigybei, kuriai skelbiamas konkursas, užimti būtini tam tikri įgūdžiai, šiame sąraše turi būti nurodyti ir jie;
8.4. užpildytą pretendento anketą (pagal Aprašo 1 priedą).
9. Pretendentas dokumentus teikia per  valdymo informacinę sistemą VATARAS ar VATIS arba elektroniniu būdu, nurodytu  skelbime.
10. Priėmusi dokumentus, ne vėliau kaip per 3 darbo dienas pasibaigus pretendentų dokumentų priėmimo terminui konkursą organizuojanti lopšelio-darželio direktorius valdymo informacinėje sistemoje pažymi, ar pretendentas atitinka konkurso skelbime nustatytus kvalifikacinius reikalavimus pagal pretendento pateiktų dokumentų duomenis.
11. Pretendentui, kuris atitinka konkurso skelbime nustatytus kvalifikacinius reikalavimus ir pateikė tai patvirtinančius dokumentus bei neigiamai atsakė į pretendento anketos (Aprašo 1 priedas) 4–10 klausimus, lopšelis-darželis per 22 kalendorines dienas nuo konkurso paskelbimo per  valdymo informacinę sistemą išsiunčia pranešimą apie dalyvavimą pretendentų atrankoje (nurodo jos datą, vietą ir laiką). Pretendentui, kuris neatitinka konkurso skelbime nustatytų kvalifikacinių reikalavimų ar nepateikė tai patvirtinančių dokumentų ir (ar) kuris teigiamai atsakė į bent vieną iš pretendento anketos (Aprašo 1 priedas) 4–10 klausimų, konkursą organizuojantis lopšelis-darželis per 22 kalendorines dienas nuo konkurso paskelbimo per Valstybės tarnybos valdymo informacinę sistemą išsiunčia motyvuotą pranešimą ir nurodo, kodėl jam neleidžiama dalyvauti pretendentų atrankoje.

IV SKYRIUS
KOMISIJOS SUDARYMAS IR PRETENDENTŲ ATRANKA

12. Jeigu bent vienam pretendentui išsiunčiamas Aprašo 11 punkte nurodytas pranešimas apie dalyvavimą pretendentų atrankoje, ne vėliau kaip per 30 kalendorinių dienų nuo konkurso paskelbimo dienos sudaroma komisija. Ne vėliau kaip per 14 kalendorinių dienų nuo komisijos sudarymo turi įvykti konkursas (atranka).
13. Konkursui vykdyti sudaroma konkurso komisija lopšelio-darželio direktoriaus įsakymu.
14. Komisiją sudaro komisijos pirmininkas, 2-4 nariai ir komisijos sekretorius. Komisijos narys gali būti pakeistas ir pretendentų atrankos dieną. Konkurse stebėtojų teisėmis gali dalyvauti vienas darbuotojų atstovas, kurie Lietuvos Respublikos darbo kodekso nustatytais pagrindais ir tvarka įgyvendina darbuotojų atstovavimą (informavimą, konsultavimą ir dalyvavimą priimant darbdavio sprendimus) lopšelyje-darželyje. Nustatytos komisijos nariai ir atstovaujantis asmuo dalyvaujantis konkurse stebėtojo teisėmis  pasirašo pasižadėjimą (Aprašo 2 priedas) neatskleisti pretendentų asmens duomenų. Pasižadėjimas pridedamas prie konkurso protokolo.
14.1. Konkurse komisijos pirmininko pareigas užima įstaigos vadovas.
15. Konkursas laikomas teisėtu, jeigu jame dalyvauja bent du trečdaliai komisijos narių. 
16. Konkursas laikomas įvykusiu, jeigu jame dalyvauja nors vienas pretendentas.
17. Pretendentai, atvykdami į konkursą, privalo turėti asmens tapatybę patvirtinantį dokumentą.
18. Vertinama pretendento profesinė ar darbo patirtis ir dalykinės savybės. Jeigu pareigybei užimti būtini tam tikri įgūdžiai (pagal pareigybės aprašymo ar kito vietinio norminio teisės akto nustatytus reikalavimus), šie įgūdžiai turi būti vertinami. Jeigu pretendentas pateikia dokumentus, patvirtinančius atitinkamų įgūdžių įgijimą, šie įgūdžiai gali būti netikrinami.
19. Konkurso komisija vertina:
19.1. testą žodžiu (pokalbį), siekiant patikrinti pretendento gebėjimus atlikti  pareigybės aprašyme nustatytas funkcijas, įvertinti pretendento profesinę patirtį, dalykines savybes, komunikabilumą, gebėjimus bendrauti:
19.1.1. pokalbis vyksta individualiai su kiekvienu pretendentu. Pretendentams taip pat gali būti užduodami jų atsakymus patikslinantys klausimai;
19.1.2. testo žodžiu eigai gali būti naudojama garso įrašymo įranga, skaitmeniniams įrašams atlikti. Jeigi atliekamas skaitmeninis garso įrašas, jis perkeliamas į kompiuterinę laikmeną, pridedamas prie konkurso protokolo ir saugomas lopšelio-darželio teisės aktų nustatyta tvarka.
20. Kiekvienas komisijos narys pateikia vienodus klausimus visiems pretendentams.
21. Komisijos pirmininkas ir komisijos nariai vertina pretendentų atrankoje dalyvaujančius pretendentus balais nuo 1 iki 10 už testą žodžiu. Vertinant pretendentus, turi dalyvauti daugiau kaip pusė komisijos narių. Pretendento surinkti balai suskaičiuojami taip: pretendentui paskirti balai sudedami ir padalijami iš dalyvavusių komisijos narių skaičiaus. Komisijos nariai individualaus vertinimo lentelėje surašo įvertinimo balus kiekvienam pretendentui ir pasirašo šią lentelę (Aprašo 3 priedas).
22. Pretendentas, surinkęs mažiau kaip 6 balus už testą žodžiu laikomas neperėjusiu pretendentų atrankos.
23. Jeigu keli pretendentai surinko vienodą didžiausią balų skaičių (bet ne mažiau kaip 6 balus už testą žodžiu), vertinami šių pretendentų privalumai, nurodyti jų pateiktuose gyvenimo aprašymuose. Jeigu komisijos narių balsai pasiskirsto po lygiai, lemiamas yra komisijos pirmininko balsas. 
24. Laimėjusiu konkursą laikomas atranką perėjęs ir daugiausia balų surinkęs pretendentas.
25. Komisijos sekretorius konkurso rezultatus ir komisijos  narių balsus suveda į pretendentų vertinimo lentelę ir komisijos sprendimas įforminamas protokolu. Protokolą pasirašo komisijos pirmininkas, komisijos sekretorius ir nariai (Aprašo 4 priedas).
26. Konkursas prasideda ir baigiasi tą pačią dieną.
27. Pretendentai su rezultatais supažindinami elektroniniu paštu ne vėliau kaip per dvi darbo dienas pasibaigus konkursui ir pateikiami pretendento individualaus vertinimo  duomenys (Aprašo 5 priedas ). Konkurso dalyviai apie susipažinimą su rezultatais informuoja elektroniu paštu nurodytamo žodį „SUSIPAŽINAU“.
28. Konkursą laimėjęs pretendentas priimamas į pareigas.
29. Jeigu konkurse užimti pareigybę lopšelyje-darželyje dalyvauja keli pretendentai, o konkursą laimėjęs pretendentas nepasirašo darbo sutarties, atsisako užimti pareigybę arba konkursą laimėjusį pretendentą į pareigybę priimantis lopšelio-darželio direktorius, remdamasis kompetentingos valstybės institucijos informacija apie konkursą laimėjusį pretendentą, priima sprendimą nepriimti pretendento į konkurso būdu laimėtą pareigybę, konkursą laimėjusiu laikomas kitas atranką perėjęs ir daugiausia balų surinkęs (palyginti su kitų atranką perėjusių pretendentų rezultatais) pretendentas. Jeigu keli pretendentai surenka vienodą balų skaičių, kitas pretendentas nustatomas Aprašo 23 punkte nustatyta tvarka. Jeigu šis pretendentas nepasirašo darbo sutarties, atsisako užimti pareigybę arba konkursą laimėjusį pretendentą į pareigybę lopšelio-darželio direktorius, remdamasis kompetentingos valstybės institucijos informacija apie šį pretendentą, priima sprendimą nepriimti jo į konkurso būdu laimėtą pareigybę, organizuojamas naujas konkursas užimti tą pačią pareigybę.
Jeigu konkurse užimti pareigybę lopšelyje-darželyje dalyvauja tik vienas pretendentas, kuris laimi konkursą, tačiau nepasirašo darbo sutarties, atsisako užimti pareigybę arba konkursą laimėjusį pretendentą į pareigybę priimantis lopšelio-darželio direktorius, remdamasis kompetentingos valstybės institucijos informacija apie konkursą laimėjusį pretendentą, priima sprendimą nepriimti jo į konkurso būdu laimėtą pareigybę, organizuojamas naujas konkursas užimti tą pačią pareigybę.
30. Lietuvos Respublikos korupcijos prevencijos įstatymo 9 straipsnyje nustatyta tvarka konkursą laimėjusį pretendentą į pareigybę, išskyrus specialisto pareigybę, priimantis asmuo kreipiasi į kompetentingą valstybės instituciją dėl informacijos apie konkursą laimėjusį pretendentą ne vėliau kaip per 2 darbo dienas nuo konkurso pabaigos.
31. Sprendimas priimti į pareigybę konkursą laimėjusį pretendentą arba nepriimti jo į pareigybę priimamas per 2 darbo dienas po to, kai konkursą laimėjusį pretendentą į pareigybę priimantis lopšelio-darželio direktorius gauna kompetentingos valstybės institucijos informaciją apie pretendentą, siekiantį užimti pareigybę lopšelyje-darželyje. Priėmimo į pareigybę data nustatoma konkursą laimėjusio pretendento ir lopšelio-darželio direktoriaus susitarimu. 
32. Konkursas laikomas neįvykusiu, jeigu:
32.1. paskelbus konkursą, nė vienas pretendentas nepateikė Aprašo 8 punkte nurodytų dokumentų arba nė vienas neatitiko konkurso skelbime nustatytų kvalifikacinių reikalavimų ir (ar) teigiamai atsakė į bent vieną iš pretendento anketos (Aprašo 1 priedas) 4–10 klausimų;
32.2. nė vienas pretendentas neperėjo pretendentų atrankos;
32.3. Aprašo 29 punkte nustatytu atveju nelieka nė vieno pretendento, kuris galėtų būti laikomas laimėjusiu konkursą.
33. Neįvykus konkursui, organizuojamas naujas konkursas užimti tą pačią pareigybę.
34. Visi atrankoje dalyvavę pretendentai turi teisę susipažinti su komisijos protokolu, savo atliktu testu žodžiu savosios dalies skaitmeniniu garso įrašu, jei toks įrašas buvo daromas. Su komisijos protokolu ir atrankoje dalyvavusių pretendentų atliktais testais žodžiu skaitmeniniais garso įrašais susipažinti turi teisę konkurse stebėtojų teisėmis dalyvavę darbuotojų atstovas.
35. Pretendentai per vieną savaitę nuo konkuso dienos turi teisę apskųsti konkurso  rezultatus ir komisijos sprendimą Lietuvos Respublikos  darbo kodekso nustatyta tvarka.

––––––––––––––––––––



Kauno lopšelio-darželio ,,Čiauškutis“ konkursų organizavimo ir vykdymo tvarkos aprašo 1 priedas


PRETENDENTO ANKETA

__________________
(data)
__________________
(sudarymo vieta)

1. Pretendentas 	
(vardas ir pavardė, gimimo data)

2. Valstybės ar savivaldybės įmonės, įstaigos (toliau – įmonė, įstaiga) savininko teises ir pareigas įgyvendinanti institucija arba įmonė, įstaiga, kuriai pateikiama anketa 	

	

3. Įmonės, įstaigos pavadinimas ir pareigybė įmonėje, įstaigoje, į kurią pretenduojama 

___________________________________________________________________________

4. Ar šios anketos 3 punkte nurodytoje įmonėje, įstaigoje dirba asmenys, su kuriais Jus sieja artimi giminystės ar svainystės ryšiai (tėvai, įtėviai, broliai, seserys ir jų vaikai, seneliai, sutuoktinis, vaikai, įvaikiai, jų sutuoktiniai ir jų vaikai, taip pat sutuoktinių tėvai, broliai, seserys ir jų vaikai), ar kurio nors iš šių asmenų ir Jūsų darbas įmonėje, įstaigoje taptų susijęs su vieno tiesioginiu pavaldumu kitam arba su vieno teise kontroliuoti kitą? 	

	
(jeigu taip, nurodykite tokio asmens pareigas, vardą ir pavardę)

5. Ar įstatymai draudžia arba Jums atimta teisė užimti pareigybę, nurodytą šios anketos 3 punkte? 	

6. Ar esate pripažintas kaltu dėl sunkaus ar labai sunkaus nusikaltimo, nusikaltimo valstybės tarnybai ir viešiesiems interesams ar korupcinio pobūdžio nusikaltimo, nusikaltimo, kuriuo padaryta turtinė žala valstybei, padarymo ir turite neišnykusį ar nepanaikintą teistumą? 	

	
(jeigu taip, nurodykite, kada ir už ką nuteistas)

7. Ar esate pripažintas kaltu dėl baudžiamojo nusižengimo valstybės tarnybai ir viešiesiems interesams ar korupcinio pobūdžio baudžiamojo nusižengimo padarymo ir nuo apkaltinamojo nuosprendžio įsiteisėjimo dienos nepraėjo 3 metai? 	

	
(jeigu taip, nurodykite, kada ir už ką nuteistas)

8. Ar esate uždraustos organizacijos narys? 	

9. Ar buvote atleistas iš skiriamų arba renkamų pareigybių dėl priesaikos ar pasižadėjimo sulaužymo, pareigūno vardo pažeminimo ir nuo atleidimo iš pareigybių dienos nepraėjo 3 metai?	

	

10. Ar esate pripažintas neveiksniu ar neveiksniu tam tikroje srityje (ribotai veiksniu)?	

	
(jeigu taip, nurodykite kokioje srityje esate pripažintas neveiksniu (ribotai veiksniu)

11. Ar esate kito juridinio asmens valdymo organo narys (į šį klausimą privalo atsakyti tik pretendentas į įmonės, įstaigos vadovo pareigybę)?	

	
(jeigu taip, nurodykite kito juridinio asmens pavadinimą ir jo ryšį su įmone, įstaiga, nurodyta šios anketos 3 punkte)

Patvirtinu, kad pateikta informacija surašyta asmeniškai ir yra teisinga. Sutinku, kad visi šioje anketoje nurodyti asmens duomenys būtų tvarkomi priėmimo į šios anketos 3 punkte nurodytą pareigybę tikslais, taip pat kad bus tikrinama, ar jie teisingi.

Man paaiškinta, kad paaiškėjus bent vienai aplinkybei, dėl kurios negaliu būti priimtas į šios anketos 3 punkte nurodytą pareigybę, mane gali būti atsisakoma priimti į pareigas arba galiu būti atleistas iš jų.

Pretendentas
(Parašas)
(Vardas ir pavardė) 
(Data)



––––––––––––––––––––



Kauno lopšelio-darželio  ,,Čiauškutis“ konkursų organizavimo ir vykdymo tvarkos aprašo 2 priedas





PASIŽADĖJIMAS

__________________
(data)
__________________
(sudarymo vieta)

Aš, _____________________________________________________________________,
(vardas ir pavardė)

p a s i ž a d u  neatskleisti pretendentų asmens duomenų.




_____________________				____________________________
(parašas)			                                                    (vardas ir pavardė)



––––––––––––––––––––























Kauno lopšelio-darželio ,,Čiauškutis“ konkursų organizavimo ir vykdymo tvarkos aprašo 3 priedas


[bookmark: _Hlk83627654]KAUNO  LOPŠELIO-DARŽELIO „ČIAUŠKUTIS“ PRETENDENTŲ ATRANKOS Į __________________________ PAREIGAS PRETENDENTO TESTO ŽODŽIU INDIVIDUALAUS VERTINIMO LENTELĖ

20.......m.............................. mėn......... d. 
Kaunas

	Eil. Nr. 
	Pretendento vardas, pavardė 
	Įvertinimas balais
	Bendra suma 

	
	
	1 klausimas
	2 klausimas 
	3 klausimas 
	4 klausimas 
	5 klausimas
	

	
	

	
	
	
	
	
	

	
	

	
	
	
	
	
	

	
	

	
	
	
	
	
	

	
	

	
	
	
	
	
	

	
	

	
	
	
	
	
	

	
	

	
	
	
	
	
	

	
	

	
	
	
	
	
	

	
	

	
	
	
	
	
	

	
	

	
	
	
	
	
	




Komisijos narys                  .................................              .................................................
                                                    (parašas)                                 (vardas, pavardė)





___________________________


Kauno lopšelio-darželio ,,Čiauškutis“ konkursų organizavimo ir vykdymo tvarkos aprašo 4 priedas

KAUNO  LOPŠELIO-DARŽELIO „ČIAUŠKUTIS“ PRETENDENTŲ ATRANKOS Į
 KONKURSINES PAREIGAS KOMISIJOS POSĖDŽIO
PROTOKOLAS

______________ Nr. ________
Kaunas

Pretendentų eiti Kauno  lopšelio-darželio „Čiauškutis“ __________________________________ pareigas atrankos komisijos, sudarytos iš  _________________________________________ 
( įsakymo, kuriuo sudaryta komisija, data, numeris) 

posėdis įvyko _______________________, 

posėdžio pradžia ___________________________ 
(data ir laikas) 
posėdžio pabaiga _________________________. 
(laikas) 
Komisijos pirmininkas - 
Komisijos sekretorius -
Komisijos nariai -
Pareigų, kurioms eiti skelbiama atranka, __________________________________________ 
Pretendentai: ___________________________________________________________________________ 
______________________________________________________________________________________________________________________________________________________ 
	
	
	
	
	

	Pretendentų vertinimo suvestinė lentelė

		Pretendento vardas, pavardė
	Komisijos nariai
	Bendra balų suma
	Surinktų balų vidurkis
	Atrankoje užimta vieta

	
	1  
	2   
	3  
	4   
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	




	


Komisijos pirmininkas .................................              .................................................
                                                           (parašas)                                  (vardas , pavardė)
Komisijos sekretorius .................................              ........................................................
                                                           (parašas)                                  (vardas , pavardė)
Komisijos nariai :

1. .................................              .................................................
         (parašas)                                                    (vardas , pavardė)
2. .................................              .................................................
           (parašas)                                                 (vardas , pavardė)
3. .................................              .................................................
          (parašas)                                                  (vardas , pavardė )
___________________________________
Kauno lopšelio-darželio ,,Čiauškutis“ konkursų organizavimo ir vykdymo tvarkos aprašo 5 priedas 


KAUNO  LOPŠELIO-DARŽELIO „ČIAUŠKUTIS“ PRETENDENTŲ ATRANKOS Į ___________________________ PAREIGAS PRETENDENTO INDIVIDUALAUS VERTINIMO DUOMENYS

20.......m.............................. mėn......... d. 
Kaunas

	Pretendento  vardas, pavardė
	Komisijos narių skaičius
	Bendras balų skaičius
	Pretendento surinktų balų vidurkis
	Atrankoje užimta vieta

	

	
	
	
	




Komisijos sekretorius                   .................................              .................................................
                                                           (parašas)                                 (vardas , pavardė)





______________________________________





